Publication: Magyar Közlöny
Issue: MK-2011-61 (Year: 2011, Number: 61)
Era: contemporary
Section: Az Alkotmánybíróság az 59/2009. (V. 22.) AB határozatban megállapította: „A Tszt. [...] 6. § (2) bekezdése, 52. §
Paragraph Index: 1011

(2) bekezdése, illetve 60. § (3) bekezdése alapján a helyi képviselõ-testületnek nincs felhatalmazása arra, hogy rendeletében a hõellátó rendszerek kialakítását, átalakítását korlátozza, s az érintettek számára távhõszolgáltatás igénybevételét tegye kötelezõvé.” (ABH 2009, 1152, 1157.) Erre figyelemmel az Ör. 16. §-ának elsõ két mondata – melyek a távhõszolgáltatást igénybevevõ egyedi fogyasztók számára megtiltják a távfûtésrõl történõ leválást és ezzel lényegében kötelezettséget teremtenek a távhõszolgáltatás igénybevételére – ellentétes a Tszt. 38. §-ával, mely a felhasználó jogaként szabályozza az általános, illetve az egyedi közüzemi szerzõdés felmondását, a távhõszolgáltatás vételezésének megszüntetését. Mindezekre tekintettel az Alkotmánybíróság megállapította, hogy az Ör. 16. §-ának elsõ és második mondata a hivatkozott jogszabályi rendelkezéssel ellentétes, ezért az Alkotmány 44/A. § (2) bekezdése alapján alkotmányellenes.

Source: https://magyarkozlony.hu/hivatalos-lapok/b5b25d3a68deb7b953145b75fc78fd661e8fe3e5/dokumentumok/cb1df65c61be7c099fc51d10a8b7b17fd51d4e13/letoltes